b'\n_START_ARTICLE_\nGrad Gradac\n_START_SECTION_\nDostop do gradu\n_START_PARAGRAPH_\nViden je z mostu \xc4\x8dez reko Lahinjo na glavni cesti Metlika-\xc4\x8crnomelj. Pot, ki pelje do gradu, se z glavne ceste odcepi pri trgovini. Do gradu se pride \xc4\x8dez lesen mosti\xc4\x8dek preko obrambnega jarka.\n_START_SECTION_\nGrajske zgradbe\n_START_PARAGRAPH_\nGrad se sestoji iz stavb \xc2\xbbvisoki grad\xc2\xab\xc2\xa0in gospodarske stavbe iz 19. stoletja, \xc2\xbbnizki grad\xc2\xab, nekdanje \xc5\xa1ole, hleva in grajskega parka z vrtom in grobnico biv\xc5\xa1ega lastnika Ivana Gusi\xc4\x8da. Ostanki pogorelega hleva so \xc5\xa1e vidni na dvori\xc5\xa1\xc4\x8du gradu. Neko\xc4\x8d je tudi mali leseni mosti\xc4\x8dek povezoval grajske njive in \xc5\xbeelezarno z gradom.\n_START_SECTION_\nGrajski park\n_START_PARAGRAPH_\nGrad je imel \xc4\x8dudovit park z urejenim drevoredom in vrtom. Na \xc5\xbealost je drevored smrek in platan posekan po osamosvojitvi Slovenije, le korenine \xc5\xa1e spominjajo nanj. Vseeno pa strokovnjaki uvr\xc5\xa1\xc4\x8dajo grajski park med najbolj zanimive in lepe parke Slovenije . Grajski park spada v vrtno arhitekturno dedi\xc5\xa1\xc4\x8dino in je zato posebej omenjen v regionalnem razvojnem programu jugovzhodne Slovenije 2007-2013. Park je bil zasnovan v 17. stoletju, ko je bila lastnik gradu rodbina Gusi\xc4\x8d , \xc4\x8deprav natan\xc4\x8dnih podatkov ni. Park, njegovo zgodovino, dana\xc5\xa1nje stanje ter mo\xc5\xbenosti za prihodnost je podrobno opisal Mitja Simi\xc4\x8d .\n_START_SECTION_\nZgodovina\n_START_PARAGRAPH_\nGrad Gradac je prvi\xc4\x8d omenjen v 13. stoletju kot \xc2\xbbGraecz\xc2\xab, verjetno po imenu lastnika Herbort von Graecz. Kasnej\xc5\xa1i lastniki so bili Jurij Lell, grofi Thurn-Valsassina, Purgstallovi in za njimi v obdobju od leta 1661 do 1846 (185 let) baroni Gusi\xc4\x8di. Grad je bil v svoji zgodovini ve\xc4\x8dkrat prezidan. V za\xc4\x8detku je bil verjetno utrdba proti Turkom z obrambnim jarkom. Leta 1640 je bil od potresa napol poru\xc5\xa1en._NEWLINE_V Valvasorjevi knjigi je grad omenjen kot \xc2\xbbGradez\xc2\xab\xc2\xa0(Gradec). In tako, pravzaprav z zna\xc4\x8dilnim polglasnim \xe2\x80\x93e, va\xc5\xa1\xc4\x8dani \xc5\xa1e danes izgovarjajo ime svojega kraja. Po vsej verjetnosti je prav dolgoletni vpliv hrva\xc5\xa1kih baronov Gusi\xc4\x8dev pripomogel k temu, da se je kon\xc4\x8dnica \xe2\x80\x93ec, ki je sicer tako zna\xc4\x8dilna in pogosta pri poimenovanju slovenskih krajev (nekajkrat tudi z Gradec), postopoma spremenila v kon\xc4\x8dnico \xe2\x80\x93ac, ki je prav tako zna\xc4\x8dilna in pogosta pri poimenovanju krajev na drugi strani Kolpe oziroma domala na celotnem obmo\xc4\x8dju biv\xc5\xa1e skupne dr\xc5\xbeave s kar pogostimi primeri poimenovanj tudi kot Gradac._NEWLINE_Odtlej so se zvrstili \xc5\xa1e vitez Friedau, rodbina Ottenfels-Gschwind in nazadnje veletrgovec \xc5\xa0utej iz Zagreba._NEWLINE_Leta 1999 je grad postal last dr\xc5\xbeave.Lastniki gradu so podrobno opisani v knjigi Majde Smole , ali pa v knjigi Mitje Simi\xc4\x8da. Zelo berljivo je opisana zgodovina tudi v seminarski nalogi Braneta Jurejev\xc4\x8di\xc4\x8da .\n_START_SECTION_\nUrbar v slovenskem jeziku\n_START_PARAGRAPH_\n\xc5\xbdal izginuli pisani priro\xc4\x8dni urbar belokranjskega gospostva Gradac poznamo kot edini v sloven\xc5\xa1\xc4\x8dini napisan primer urbarja. Zato je takoreko\xc4\x8d izjemen in edini primer kontinuirano vodenega registra podlo\xc5\xbeni\xc5\xa1kih obveznosti v slovenskem jeziku. Po navadi  so bili urbarji napisani v latin\xc5\xa1\xc4\x8dini ali pa na slovenskemu ozemlju v nem\xc5\xa1\xc4\x8dini.\n_START_SECTION_\nObnova gradu\n_START_PARAGRAPH_\n\xc4\x8ceprav je v zadnjih letih postopoma raslo zanimanje za obnovo gradu, se ni skoraj ni\xc4\x8d spremenilo, razen tega, da je ob\xc4\x8dina, ki je bila takrat \xc5\xa1e lastinik gradu, pred nekaj leti prekrila streho visokega gradu. V osemdesetih letih so bili sicer zainteresirani italijani in po osamosvojitvi Slovenije irci, vendar se nazadnje niso odlo\xc4\x8dili za investicije . Po podatkih \xc4\x8dasopisa Delo naj bi ponujali irski interesenti do 8 miljonov nem\xc5\xa1ki mark (pribli\xc5\xbeno 4 miljonov evrov)._NEWLINE_Javna diskusija o prihodnosti gradu je ponovno za\xc5\xbeivela leta 2006, ko je bil v pripravi tudi regionalni razvojni program, oziroma je potekala predvolilna kampanja za lokalne volitve ._NEWLINE_Od takrat naprej poteka le iniciativa va\xc5\xa1\xc4\x8danov za obnovo gradu ._NEWLINE_Grad naj bi postal jedro belokranjskega turizma. V njem na\xc4\x8drtujejo ureditev hotela in mo\xc5\xbenosti za aktiven dopust, na primer jahanje, tenis, golf, \xc4\x8dolnarjenje itd._NEWLINE_Od septembra 2007 po naro\xc4\x8dilu Ministrstva za kulturo v gradu potekajo raziskave, ki so odkrile poslikane stene z baro\xc4\x8dno in klasicisti\xc4\x8dno poslikavo v vseh prostorih. Stavbe so v razmeroma dobrem stanju, z izjemo nekaj stropov v tretjem nadstropju \xc2\xbbvisokega gradu\xc2\xab\xc2\xa0._NEWLINE_V za\xc4\x8detku leta 2008 naj bi se za\xc4\x8delo projektiranje obnove gradu, kot je napovedala metli\xc5\xa1ka \xc5\xbeupanja Renata Brunskole po pogovorih z Ministrstvom za kulturo ._NEWLINE_Na sestanku marca 2008 v Gradcu pa je predstavnik Ministrstva za kulturo gospod dr. Damjan Prelov\xc5\xa1ek obvestil javnost o odlo\xc5\xbeitvi projekta obnove gradu. Kot razlog je navedel, da se mora najprej najti investitorja za obnovo gradu in da se v nasprotnem primeru ne more \xc4\x8drpati sredstva Evropske uniije ._NEWLINE_\xc4\x8ceprav je v ve\xc4\x8d \xc4\x8dlankih dokazano da trditev ministrstva ne dr\xc5\xbei, se do zdaj \xc5\xa1e ni pri\xc4\x8dela obnova gradu . Glede sofinanciranja projektov obnove gradu Gradac je Predstavni\xc5\xa1tvo Evropske komisije v Sloveniji pojasnilo da obnova projektov vsebinsko sodi v Operativni program "krepitev regionalnih razvojnih potencialov_Ukrep povezovanje naravnih in kulturnih potencialov-mre\xc5\xbeenje". Dr\xc5\xbeava bi morala denar zaprositi do leta 2013. Petinosemdeset odstotkov investicije bi zagotovili strukturni skladi evropske unije, ostali 15% bi morala kriti dr\xc5\xbeava. "Za pridobitev sredstev za obnovo gradu iz evropskih skladov ni bistveno, da bi zasebni investitor pred tem vzel grad v zakup. Poleg tega je vra\xc4\x8danje sredstev le skrajni ukrep, po katerem pose\xc5\xbee, \xc4\x8de projekt nima trajnej\xc5\xa1ih u\xc4\x8dinkov pri spodbujanju gospodarstva in zaposlovanja v regiji "._NEWLINE_Sredi julija leta 2008 je bila celo oddaja o situaciji grada\xc5\xa1kega gradu v slovenski javni televiziji (RTV Slovenija) v oddaji Tednik ._NEWLINE_Na krajevni praznik 26.7.2008 so v kulturnem domu bila pripravili slovesnost, na kateri so se je spomnili tudi obljub ob\xc4\x8dine in ministrstva in stanja gradu ._NEWLINE_Marca leta 2009 je poslanka in biv\xc5\xa1a metli\xc5\xa1ka \xc5\xbeupanja gospa Renata Brunskole na seji Dr\xc5\xbeavnega zbora zastavila ustno vpra\xc5\xa1anje v zvezi z obnovo gradu ministrci za kulturo Majdi \xc5\xa0irci. Ministrica ni imela kaj dosti upanja da bi se obnova gradu za\xc4\x8dela leta 2009,_NEWLINE_Ministrstvo za gospodarstvo je v prvi polovici leta 2009 objavilo razpis za grada\xc5\xa1ki grad  v okviru programa na svoji spletni strani "Vlagajte v slovenski turizem/Invest in Slovene tourism"._NEWLINE_V novembru leta 2009 je bilo o stanju obnove speti oddaja na RTV Slovenija v oddaji Tednik ._NEWLINE_Stanje gradu spro\xc5\xbei pogosto polemike v \xc4\x8dasopisih in drugih medijah oz. na sestankih. V raznovrstnih \xc4\x8dlankov se kritizira odgovorno ministrstvo za kulturo oziroma ob\xc4\x8dino Metliko: "Dr\xc5\xbeava je slaba lastnica gradu", "odstranili so tudi tablo gradu"  O\xc4\x8ditki so da ni\xc4\x8d ne ukrepajo proti propadanju gradu ali pa da me\xc5\xa1ajo meglo o tem kaj storijo proti propadanjem . Eden od \xc4\x8dlankov je bilo odprto pismo predsedniku vlade ki je bilo objavljeno 13. marca 2010 v sobotni prilogi Dela. V njim se predlaga revitalizacija gradu Gradac ki naj bi postal jedro "resnega turizma v Beli krajini". Pismo vsebuje razmeroma ob\xc5\xa1irne predloge za grad in razvoja turizma v pokrajini ter kritiko dosedanje gospodarske politike v pokrajini in predlogov ob\xc4\x8din . Vse ve\xc4\x8d se tudi pojavijo raznovrstne satiri\xc4\x8dne obravnave o stanju gradu (npr. grad je \xc4\x8dez no\xc4\x8d obnovljen, "54. Sre\xc4\x8danje Slovencev v na\xc5\xa1i de\xc5\xbeeli" naj bi bilo v gradu ne pa na letali\xc5\xa1\xc4\x8du v Prilozju, v gradu naj bi uredili Playboyev dvorec. Je pa tudi kritike na ra\xc4\x8dun Belokranjcev da so nedejavni in ne dovolj glasno podpirajo obnovo gradu._NEWLINE_Konec leta 2011 so si predstavniki ministrstva za kulturo ogledali grad, da bi ga prevzeli v upravljanje. Januarja leta 2012 je minister Bo\xc5\xa1tjan \xc5\xbdek\xc5\xa1 predlagal neodpla\xc4\x8dan prenos nepremi\xc4\x8dnine na metli\xc5\xa1ko ob\xc4\x8dino "ker dr\xc5\xbeava ne more obnoviti gradu tako hitro, kot bi bilo potrebno za razvoj metli\xc5\xa1ke ob\xc4\x8dine in celotne regije". Pogoji za prenos so: da bo ob\xc4\x8dina uporabila grad za namen, zaradi katerega se nanjo prena\xc5\xa1a grad, da ga ne bo prodala in obremenila najmanj 5 oz. 30 let. Vendar je ob\xc4\x8dina zavrnila ponudbo, zaradi finan\xc4\x8dnih te\xc5\xbeav oz. ker nima sredstva za obnovu gradu._NEWLINE_Dr\xc5\xbeava RS je leta 2011 postavila grad Gradac na seznam \xc5\xa1estih gradov, ki naj bi bili naprodaj. Vlada bi rada iztr\xc5\xbeila vse skupaj 5 miljonov evrov kar \xc4\x8dasopis Delo ocenjuje kot nerealisti\xc4\x8dno v primerjavi z mnogo bolj\xc5\xa1e ohranjenih gradov drugod po svetu (Regije Tourain in Provansa v Franciji, \xc5\xa0kotska)._NEWLINE_\xc4\x8casopis Delo je \xc5\xbee v za\xc4\x8detku leta 2012 ocenil izjave vlade RS, da bi rada prodala \xc5\xa1tevilo gradov (med njimi je tudi grada\xc5\xa1ki grad) kot neresne oz. kot "fiktiven prihodek v prora\xc4\x8dunu, da \xc5\xbee ob njegovem sprejemanju luknja ni bila prevelika". V istem \xc4\x8dlanku pi\xc5\xa1e, da vladi zakon nalaga, da mora pred prodajo poskusiti z oddajo v najem ali oddajo v upravljanje javnim zavodom.'